Sulfacetamide

Sulfacetamide ni antibiotiki inayotumika kutibu kuvimba utando wa nje kwenye mboni ya jicho na kope la ndani kutokana na bakteria, chunusi, na ugonjwa wa ngozi wa seborrheic. Ingawa imetumika kwa trakoma, antibiotiki zinazotumiwa kwa njia ya mdomo pia zinahitajika. Dawa hii inapakwa kwenye ngozi, au kama matone ya jicho au dawa ya kupaka ya macho.

Madhara yake ya kawaida ni pamoja na kuwasha na kuumwa. Madhara yake mengine yanaweza kujumuisha athari za mzio. Matumizi yake ya muda mrefu yanaweza kuongeza hatari ya kuambukizwa na kuvu. Dawa hii ni katika dawa zulfanamidi zinazotumika kutibu maambukizi ya bakteria (sulfonamide).

Sulfacetamide iliidhinishwa kwa ajili ya matumizi ya kimatibabu nchini Marekani mwaka wa 1946. Nchini Marekani, chupa ya mililita 15 za matone ya macho hugharimu takriban dola 20 za Marekani, huku chupa ya mililita 118 ya mafuta ya ngozi ikigharimu takriban dola 50 za Marekani kufikia mwaka wa 2021.

 Marejeo 

Category:Madawa
Category:Translated from MDWiki